Diari Oficial de la Generalitat Valenciana


Sumari del DOGV 8847, del 01-07-2020 (2020/5049)

RESOLUCIÓ de 29 de juny de 2020, del vicepresident primer de l'Institut Valencià d'Investigacions Agràries, per la qual s'adjudiquen 18 beques de formació i especialització en l'IVIA.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8847

Data del DOGV
:   01-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5049


Data del document
:   29-06-2020

Organisme emissor
:   Institut Valencià d'Investigacions Agraries

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 29 de juny de 2020, del vicepresident primer de l'Institut Valencià d'Investigacions Agràries, per la qual s'adjudiquen 18 beques de formació i especialització en l'IVIA. [2020/5049]  
Atés que mitjançant l'Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8350, 30.07.2018), es van establir les bases reguladores per a la concessió de beques per a la realització de pràctiques professionals d'especialització en l'Institut Valencià d'Investigacions Agràries (IVIA).  
Atés que per la Resolució de 13 de desembre de 2019 (DOGV 8702, 20 /12/2019) de la vicepresidència primera de l'Institut Valencià d'Investigacions Agràries es van convocar 19 beques per a la formació de persones amb titulació universitària en l'IVIA.  
Atés que aquesta actuació està cofinançada per la Unió Europea mitjançant el Programa Operatiu del Fons Social Europeu (FSE) de la Comunitat Valenciana 2014-2020.  
Atés que tramitat el corresponent procediment de selecció en el qual s'han publicat els llistats de baremació tant provisionals com definitius s'ha donat tràmit d'audiència a aquest efecte que les persones interessades formularen al·legacions de conformitat amb les bases reguladores.  
  
Atenent que amb vista a mantindre la correlació necessària entre el finançament de les beques i el seu ritme d'execució i havent-se elaborat una nova distribució pressupostària segons informe de la secció administrativa de l'IVIA de 25 de juny de 2020, procedeix l'autorització i disposició de crèdit amb càrrec a l'aplicació pressupostària 12.00168 del capítol IV en la seua línia S8476000 per a l'exercici 2020 per import de 123.750 euros, i el seu equivalent pressupostari per a 2021 per import de 146.250 euros condicionat a l'existència de crèdit en aqueixa anualitat.  
  
Atés que, finalitzat el procés selectiu i d'acord amb la proposta de la Comissió Avaluadora de data 16 de juny de 2020, la vicepresidència primera de l'Institut Valencià d'Investigacions Agràries a l'empara de la Resolució de 3 de setembre de 2018, de la presidenta de l'IVIA i consellera d'Agricultura, Medi Ambient, Canvi Climàtic i Desenvolupament Rural (DOGV 8379, 10.09.2018) per la qual es van delegar determinades competències i atribucions, resol:  
  
Primer  
Excloure a les persones sol·licitants que figuren en l'annex I amb indicació del motiu de la seua exclusió.  
  
Segon  
Declarar deserta la beca núm. 18 inclosa en l'annex I de la convocatòria per falta de sol·licituds de participació.  
  
Tercer  
Adjudicar 18 beques per a la realització de pràctiques professionals en l'IVIA a les persones candidates assenyalades en l'annex II per haver obtingut en cada beca la major puntuació una vegada aplicat l'ordre de prioritat especificat en les seues sol·licituds de participació, amb una duració de 12 mesos des de la data d'incorporació sense perjudici de les possibles pròrrogues i sempre que existisca crèdit adequat i suficient.  
  
Quart  
Fixar la data de començament de les beques el dia 16 de juliol de 2020 i les persones adjudicatàries s'hauran d'incorporar a les 10 hores d'aqueix dia en el Centre IVIA situat en la carretera Moncada-Nàquera, km. 10,3 (46901 Moncada). Així mateix, s'estableix l'horari per a la realització de les pràctiques en 36 hores i 15 minuts setmanals, prestades de dilluns a divendres.  
  
Cinqué  
Constituir, de conformitat amb l'indicat en l'article 15 de l'Ordre 23/2018 de bases reguladores, una borsa de reserva en cadascuna de les modalitats de beques adjudicades amb aquelles persones aspirants que no han resultat adjudicatàries, prioritzades per ordre decreixent de puntuació conforme a la relació continguda en l'annex III a fi de cobrir les vacants que pogueren produir-se.  
  
Sisé  
Autoritzar i disposar crèdit amb càrrec a l'aplicació pressupostària de l'IVIA 12.00660 del capítol IV en la seua línia S8476000 per a l'exercici 2020 per import de 123.750 euros, i el seu equivalent pressupostari per a 2021 per 146.250 euros condicionat a l'existència de crèdit en aqueixa anualitat.  
  
Seté  
Publicar la present resolució en el Diari Oficial de la Generalitat Valenciana i en la pàgina web de l'IVIA, produint efectes de notificació a les persones interessades l'endemà a la seua publicació segons s'indica en l'article 10.2 de l'Ordre 23/2018 en relació al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
La present resolució posa fi a la via administrativa i contra ella podrà interposar-se, potestativament, un recurs de reposició davant de la presidenta de l'IVIA en el termini d'un mes a comptar des de l'endemà a la seua publicació de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu conformement a la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que estimen pertinent.  
  
Moncada, 29 de juny de 2020.- El vicepresident primer de l'Institut Valencià d'Investigacions Agràries (p. d., R 03.09.2018; DOGV 8379, 10.09.2018): David Torres García.